Amb motiu de la commemoració del Dia Internacional de la Seguretat i la Salut en el Treball, i per tal de sensibilitzar la població sobre la importància de la prevenció dels riscos laborals i de promoure la creativitat i l'esperit crític dels estudiants de qualsevol cicle formatiu de Formació Professional de grau mitjà o superior impartits en centres educatius públics, concertats o privats i de qualsevol cicle formatiu d'ensenyaments de regim especial d'Arts Plàstiques i Disseny; el Departament de Treball, en col·laboració amb el Departament d'Educació, va crear al 2007 els premis de fotografia jove.FotoTreball. sobre prevenció de riscos laborals.
Atesa la implicació dels professors i les escoles enguany s'ha considerat oportú revisar les bases vigents, aprovades per l'Ordre TRE/68/2009, de 13 de febrer, i introduir algunes modificacions, com ara la creació d'un premi per a l'escola i també la creació de dues categories diferenciades atenent al tipus d'ensenyament i cicle formatiu que cursen.
Així, si cursen Imatge i so de Formació Professional o qualsevol cicle formatiu d'ensenyament de règim especial d'Arts Plàstiques i disseny, optaran a la categoria 1 i si cursen qualsevol altre cicle formatiu de Formació Professional a excepció d'Imatge i so, hauran d'optar a la categoria 2.
Atesa la Llei 25/2009, de 23 de desembre, de pressupostos de la Generalitat de Catalunya per al 2010 (DOGC núm. 5537, de 31.12.2009);
Atesa la Llei 38/2003, de 17 de novembre, general de subvencions (BOE núm. 276, de 18.11.2003), que configura aquest tipus de premis com a subvencions de naturalesa especial, i el Reial decret 887/2006, de 21 de juliol, que n'aprova el reglament (BOE núm. 176, de 25.7.2006);
Atès el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC 3791A, de 31.12.2002);
Per tot això, en ús de les facultats que em són conferides per l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya i a proposta del director general de Relacions Laborals,
Aprovació de les bases generals
S'aproven les bases generals que regeixen la convocatòria anual dels premis a les millors fotografies sobre prevenció de riscos laborals amb el títol.FotoTreball., les quals consten a l'annex d'aquesta Ordre.
2.1 S'obre el període de presentació de sol·licituds per a la convocatòria de l'any 2010.
2.2 El termini de presentació de les sol·licituds, juntament amb les fotografies, en la forma indicada a les bases, s'inicia el mateix dia de la publicació d'aquesta Ordre al DOGC i finalitza el 26 de març de 2010.
2.3 La documentació i el lloc de presentació de la sol·licitud està prevista als apartats 3 i 4 de les bases.
Anualment i per resolució del/de la director general de Relacions Laborals, es publicarà al Diari Oficial de la Generalitat de Catalunya la convocatòria per a la presentació de sol·licituds, la qual indicarà la disposició on consten les bases reguladores, el termini per a la presentació de sol·licituds, l'import màxim i l'aplicació pressupostària a la qual s'ha d'imputar els premis i la relació d'aquests.
La despesa derivada dels premis de fotografia jove.FotoTreball. per als guanyadors/ores, per un import màxim de 10.000 euros, anirà a càrrec de la partida TI0301/483.0001.00/3361 del pressupost de la Generalitat de Catalunya per a l'any 2010.
Categoria 1, específica per a aquells estudiants que estan matriculats en el curs 2009-2010 en qualsevol cicle formatiu d'Imatge i so de Formació Professional i en qualsevol cicle formatiu d'ensenyament de regim especial d'arts plàstiques i disseny.
La resta d'estudiants que estan matriculats en el curs 2009-2010 en qualsevol cicle formatiu de Formació Professional a excepció d'Imatge i so, hauran de presentar-se a la categoria 2.
També es crea un premi per al centre docent que aconsegueixi incentivar més la participació de l'alumnat.
El premi serà per al centre que aconsegueixi una major proporció entre els alumnes presentats i als alumnes matriculats durant el curs 2009-2010.
El premi serà un ordinador de 2,93 GHz i pantalla de 24 polzades.
Es deroga l'Ordre TRE/68/2009, de 13 de febrer, publicada al DOGC núm. 5332, de 5.3.2009.
Bases del concurs.1 Objecte dels premis
L'objecte d'aquests premis és, d'una banda, conscienciar de la gran quantitat de riscos que ens envolten quotidianament en qualsevol tipus de feina i, d'altra, fomentar el valor de la prevenció per tal d'anticipar-se a possibles successos no desitjats, com són els danys a la salut derivats del treball.
Les fotografies han de recollir situacions anònimes clarament vinculades amb la prevenció dels riscos laborals, tant des d'un punt de vista positiu (adopció de les mesures preventives correctes) com negatiu (mancances preventives o situacions evidents de risc).
Totes les fotografies han d'anar acompanyades d'un comentari que n'expliqui el contingut o que reflecteixi clarament el significat que volen transmetre..2 Requisits de les persones participants
La participació és oberta als estudiants de qualsevol cicle formatiu de Formació Professional de grau mitjà o superior i de qualsevol cicle formatiu d'ensenyament de règim especial d'arts plàstiques i disseny, impartits en centres educatius públics, concertats o privats, que hauran de presentar els seus treballs de manera individual a través del seu centre docent.
Els estudiants que cursin qualsevol cicle formatiu d'ensenyament de règim especial d'Arts Plàstiques i disseny i aquells que cursin Imatge i so de Formació Professional s'hauran de presentar a la categoria 1, mentre que aquells que cursin qualsevol altre cicle formatiu de Formació Professional a excepció d'Imatge i so, s'hauran de presentar a la categoria 2.
Poden presentar un màxim de tres fotografies inèdites, d'acord amb el model de sol·licitud de participació..3 Lloc de presentació de les sol·licituds
3.1 Les sol·licituds de participació es podran descarregar a través de les webs següents:
www.gencat.cat/alafeinacaprisc (web del Departament de Treball, apartat de seguretat i salut laboral).
www.gencat.cat/educacio (web del Departament d'Educació).
3.2 Els participants hauran de lliurar al centre docent juntament amb la seva sol·licitud, la documentació que s'indica a l'apartat 4.
3.3 El centre docent, alhora, haurà d'aplegar tots els treballs dels alumnes i presentar-los, per mitjà d'un ofici al Centre de Seguretat i Salut Laboral corresponent a la seva demarcació territorial (Barcelona, Tarragona, Lleida i Girona).
3.4 A l'ofici ha de constar la relació de l'alumnat participant del centre docent i una declaració responsable amb el nombre d'alumnes del centre matriculats en qualsevol cicle formatiu de Formació Professional o en qualsevol cicle formatiu d'ensenyaments de règim especial d'Arts Plàstiques i disseny, si s'escau.
Aquest ha d'anar adreçat al director/a del Centre de Seguretat i Salut Laboral.
Les adreces dels CSSL són les següents:
Centre de Seguretat i Salut Laboral de Barcelona, pl. Eusebi Güell, 4-5, 08034 Barcelona.
Centre de Seguretat i Salut Laboral de Girona, c. de l'Església de Sant Miquel, 11, 17003 Girona.
Centre de Seguretat i Salut Laboral de Lleida, Polígon Industrial.El Segre., c.
Centre de Seguretat i Salut Laboral de Tarragona, Polígon Camp Clar, c.
També es pot presentar en qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que s'opti per presentar la sol·licitud en una oficina de Correus, s'ha de fer en sobre obert perquè la sol·licitud sigui datada i segellada per personal de Correus..4 Documentació
Juntament amb la sol·licitud de participació cal presentar un sobre tancat adreçat al jurat del concurs de fotos.Fototreball. on hi consti ben visible el pseudònim escollit i la categoria a la qual opta.
Una fotografia impresa en paper fotogràfic de 18 x 13,5 cm. Al dors hi ha de constar el pseudònim.
Una breu explicació del que vol transmetre l'autor de la imatge.
El text s'ha d'escriure amb l'ordinador.
Un CD on consti ben visible el pseudònim amb la fotografia en format digital en alta resolució (format TIFF) i en baixa resolució (format JPEG).
Els estudiants poden presentar fins un màxim de 3 fotografies diferents.
En aquest supòsit poden entregar tot el material a dins del mateix sobre sempre que per a cadascuna de les fotografies incloguin la breu explicació i la fotografia en format digital i a la sol·licitud facin constar el nombre de fotos que entreguen..5 Criteris de valoració
5.1 En la valoració de les fotografies, el jurat tindrà en compte entre d'altres, els criteris següents:
L'adequació i claredat de la fotografia en relació amb l'objecte del concurs.
La incorporació d'aspectes innovadors.
5.2 Juntament amb la creació artística i crítica dels missatges a transmetre es destacarà el respecte a les persones, per la qual cosa seran rebutjades totes aquelles fotografies que suposin una invasió de la privacitat de les persones, sense la seva autorització.
Així com també, seran rebutjades aquelles altres que per fer-les s'hagin pogut crear simulacions de risc..6 Jurat
6.1 El concurs de fotografies disposarà d'un jurat específic, nomenat pel titular de la Subdirecció General de Seguretat i Salut Laboral.
El jurat estarà format per un professional del món de la fotografia, un representant institucional del Departament de Treball de la Generalitat de Catalunya i un representant institucional del Departament d'Educació de la Generalitat de Catalunya.
6.2 Els membres del jurat es reuniran i valoraran els treballs presentats d'acord amb els criteris de l'apartat anterior.
6.3 No podran optar als premis ni els membres del jurat ni els seus familiars directes.
6.4 Es podran declarar deserts el premis si es considera que no hi ha cap candidatura que reuneixi els mèrits suficients.
Qualsevol incidència no prevista en aquestes bases la resoldrà el jurat.
Els vint-i-set premis es concediran a les persones físiques i el centre docent proposades pel jurat d'entre els i les sol·licitants presentats a aquesta convocatòria, així com l'escola guanyadora, d'acord amb l'article 4..7 Atorgament
7.1 Els premis s'atorgaran mitjançant una resolució del director general de Relacions Laborals, a proposta del jurat.
7.2 El lliurament dels premis es farà d'acord amb allò establert a l'apartat 10..8 Reserva de drets de reproducció i difusió
El Departament de Treball de la Generalitat de Catalunya es reserva els drets de reproducció dels treballs guardonats, que li són cedits en exclusiva pel fet de rebre un premi del concurs, així com també d'organitzar les accions de divulgació dels treballs premiats i fer les aplicacions en altres formats que ho consideri oportú, sempre que faci constar l'autoria.
Els treballs presentats a aquesta convocatòria que no hagin estat guardonats podran ser recuperats en el termini de tres mesos comptats des de l'acte de lliurament de premis.
Transcorregut aquest termini sense que hagin estat recuperats, s'entendrà que els autors renuncien a la seva propietat a favor del Departament de Treball, que podrà destruir-los o destinar-los a l'ús que consideri més oportú, inclosa la seva edició, impressió i explotació.
Els participants garanteixen i es responsabilitzen del fet que els seus treballs compleixin les disposicions en matèria de propietat intel·lectual i drets d'imatge i assumeixen de forma personal qualsevol reclamació de tercers que se'n pogués derivar, exonerant de tota responsabilitat als organitzadors..9 Dades de caràcter personal
D'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, les dades de caràcter personal que siguin facilitades per a la tramitació d'aquesta convocatòria s'inclouen en el fitxer Fototreball 2010, l'òrgan responsable i destinatari del qual és la Direcció General de Relacions Laborals del Departament de Treball, amb la finalitat, si escau, de desenvolupar accions de comunicació posteriors.
Les persones afectades podran exercir els drets d'accés, rectificació, cancel·lació i oposició davant l'òrgan responsable (carrer Sepúlveda 148-150, 08011 Barcelona)..10 Lliurament dels premis
10.1 La resolució de la convocatòria es farà pública en el decurs d'un acte públic de lliurament dels premis.
10.2 L'acte de lliurament dels premis serà amb motiu dels actes de commemoració del Dia Internacional de la Seguretat i Salut en el Treball.
10.3 El lloc i la data de l'acte públic de lliurament dels premis s'indicarà a les pàgines web següents:
Departament de Treball: www.gencat.cat/alafeinacaprisc.
Departament d'Educació: www.gencat.cat/educacio..11 Acceptació de les bases
Els organitzadors i concursants, pel fet d'organitzar i participar respectivament, se sotmeten a les presents bases.